### Resume

Byrådet har tidligere givet anlægsbevilling til stisystem i [adresse], hvor der er etableret sti langs [adresse]. Forøgede priser på leverancer og uforudsete store erstatninger til arealerhvervelse på stien langs [adresse] samt stigende priser efter afholdt licitation for sti langs [adresse], medfører supplerende finansieringsbehov på 3,95 mio. kr.

### Sagsfremstilling

Byrådet godkendte 28. april 2021 pkt. 83, anlægsbevilling på 10 mio. kr. til bro i [adresse] og 11,5 mio. kr. til stisystem i [adresse]. Anlægsbevillingen til stisystem er på baggrund af budgetforlig 2021-2024, hvor bevillingen ligeledes skal dække forbedret forhold for bløde trafikanter langs Vognsvadvej. Etablering af cykelsti langs [adresse] vil skabe en sikker rute for bløde trafikanter fra stien ved [adresse] til [adresse] og dermed fra Vejle til Børkop.

Oversigtsplan er vedlagt som bilag.

Cykelstien er en del af den samlede anlægsbevilling hvor der også er givet til cykelsti langs [adresse].

Der har nu været afholdt licitation og stigende priser på leverancer har medført forøgede priser på denne cykelsti men også tidligere på [adresse], hvor der også er udbetalt større erstatninger end forudset.

Det medfører supplerende finansieringsbehov på 3,950 mio. kr. Udbuddet er gennemført med en klausul for politisk godkendelse af projektet. Bevillingen anbefales finansieret fra pulje til infrastruktur.

Anlægsarbejdet forventes igangsat ultimo 2023 og forventes færdigetableret medio 2024.

Teknisk Udvalg drøftede 31. maj 2022 pkt. 118, drøftelse - stigende anlægsomkostninger. I sagen drøftes at projekter med en selvstændig anlægsbevilling udbydes og der indarbejdes tid til en politisk stillingtagen til hver enkelt projekt når de faktiske priser foreligger.

### Økonomi

![](data:image/png;base64...)

Figur 1 sagens bevillingsmæssige konsekvenser

Opsummering af de bevillingsmæssige konsekvenser
Sagen medfører, at der gives anlægsbevilling og afsættes rådighedsbeløb med 3 mio. kr. i 2023 og 0,950 mio. kr. i 2024 til cykelsti på [adresse]. Udgiften finansieres af pulje til infrastruktur med 3,950 mio. kr. hvor der er et restrådighedsbeløb på 6,788 mio. kr. i 2023.
Forskydning mellem år finansieres af kassen.

Høring
Centralt Budget har ingen bemærkninger af bevillingsmæssig karakter.

### Klima og resiliensvurdering

En forbedring af trafiksikkerheden for cyklister, ved etablering af en sammenhængende cykelsti langs [adresse], kan få flere til at benytte cyklen i stedet for bilen. Dette til gavn for klimaet og sundheden.

### Sagens videre forløb

Sagen skal behandles af Økonomiudvalget og Byrådet.

### Teknik- og Miljødirektøren indstiller,

|  |  |
| --- | --- |
| at | projektet ønskes gennemført, og |
| at | de bevillingsmæssige konsekvenser godkendes, jævnfør bevillingsskema under afsnittet økonomi. |

### Beslutning

Anbefalet.

Bertram Petersen stemte imod.